تام هاردي

**ادوارد تۊماس هاردي** (اينگيليسي مئن: Edward Thomas Hardy؛ ۱۵ سپتامبر ۱۹۷۷)
ايته اينگيليسي بازيگر ايسه کي سينما ؤ تئاتر ٚ زمينه‌ئن ٚ دۊرۊن فعاليت کۊنه. تام هاردي بازيگري أن ٚ شين ويشتر بازي گۊدن فئلمان لاک، مۊوارز، أفسانه، برانسؤن، کندۊ، دانکرک، واگردسته، تۊر ٚ مکس: خشم ٚ جاده، تاريکي شوالیه ويريزه، تلقین ؤ ونؤم مئن مأرۊف ايسه.

## زيوش ٚ أوائل
ادوارد تۊماس تام هاردي، ۱۵ سپتامبر ۱۹۷۷ لندن ٚ هأمرسميت ٚ دۊرۊن به دۊنىا بامؤ ؤ أني برت ؤ چپس هاردي تک زای ايسه. اۊن ٚ مار نقاش ؤ جه ايرلندي نژاد ايسه ؤ اۊن ٚ پئر رؤمان ؤ کؤمدي نيويسه ؤ اينگيليس ٚ شين ايسه.
تام هاردي خؤ ابتدائي تحصيل-أ لندن ٚ دۊرۊن تمان-ه کۊده ؤ خۊ بازيگري مدرک-أ *لندن ٚ دراما کالج* ٚ جه فگيته.
تام هاردي *گري اؤلدمن*-أ خۊ قهرمان معرفي بۊکۊده ؤ گه کي خۊ بازيگري دۊرۊن ني اۊن-ه جه الگؤ اۊساده.

## هۊنري زيوش
### ۱۹۹۸-۲۰۱۰
تام هاردي ۱۹۹۸ˇ سپتامبر ما دۊرۊن لندن ٚ دراما مرکز ٚ مئن بۊشؤ ؤ *آنتوني هاپکينز* ٚ شاگرد بۊبؤسته ؤ أ آکادمي دۊرۊن، بازيگري رشته مئن تحصيل بۊکۊده ؤ بازيگري متؤدان-ه بامۊخته. تام هاردي خۊ أولي مؤفقيت-أ زماتي بدست باورده کي ايته تيلويزيؤني رقابت ٚ دۊرۊن بئترين سۊپر مؤدل ٚ جائزه بۊبؤرده. 
سال بعد (۲۰۰۰) هاردي بتانسته *"جان جانؤوک"* ٚ نقش ٚ أمرأ *"براران ٚ جرگه"* دۊرۊن کي ايته کۊچي سرىال *استيون اسپيلبرگ* ٚ کارگرداني أمرأ ايسه بازي بۊکۊنه. 
تام هاردي خۊ آکادمي تحصيل-أ نصفه ول بۊکۊده تا بتانه أ سرىال ٚ فئلم اۊساني سر حضۊر بدأره. 
أ سرىال کي اۊن ٚ ژانر دۊوؤمي جهاني جنگ ايسه باعث بۊبؤسته کي هاردي ويشتر بيده ببه ؤ هۊ سال ٚ دۊرۊن ايته دئه جنگي فئلم ٚ مئن کي اۊن ٚ نام *"سیا شاهين ٚ کفتن"*، *ريدلي اسکات* ٚ کارگرداني أمرأ ايسه بازي بۊگۊده.

تام هاردي سال ۲۰۰۲، *"نمسيس"* ٚ دۊرۊن کي ايته فئلم *"استار ترک"* ٚ سري جه ايسه بازي بۊکۊده. أ فئلم با أنکي فرۊش ٚ لحاظ ٚ جه مؤفق نۊبۊ ولي پۊر مثبت ٚ نظر دریافت بۊکۊده ؤ تام هاردي بازي مؤرد توجه قرار بيگيته. هاردي ۲۰۰۳ سال ٚ دۊرۊن چار ته فلم مئن نقش دأشتی ؤ ۲۰۰۴، *لایه‌ئي کىک*ˇ دۊرۊن بازي بۊکۊده. 

۲۰۰۳ سال، تام هاردي *"عربستان ٚ دۊرۊن آمان شاه بيمي"* تئاتر ٚ دۊرۊن *"راسۊ"* نقش-أ بازي بۊکۊده کي باعث بۊبؤسته دۊواردئه مؤرد توجه ؤ تحسين قرار بيگيره. 

تام هاردي ۲۰۰۸ سال ٚ مئن، *"برانسؤن"* ٚ فئلم ٚ دۊرۊن چارلز برانسؤن ٚ نقش-أ بازي بۊکۊده. أ فلم بر اساس *چارلز برانسؤن* ٚ زيوش ٚ سر چأکۊده بۊبؤسته. چارلز برانسؤن ايته اينگيليسي مؤجرم ايسه کي ويشتر خۊ عمر-أ زندان ٚ مئن بۊگذرانه ؤ *"بريتانیا خشن‌ترين زنداني"* عنوان-ه دارا ايسه. تام هاردي أ زنداني نقش-أ بازي کۊدن ٚ وأسي خۊ وزن-ه ۱۹ کيلؤ شکلات ؤ شيريني خۊردن ٚ أمرأ بۊجؤر بۊبؤرده تا اۊن ٚ هيکل أ زنداني مأنستن ببه. هاردي أ بازيگر-أ چند بار زندان ٚ دۊرۊن ملاقات بۊکۊده تا اۊن ٚ أمرأ آشنا ببه ؤ بتانه اۊن ٚ نقش-أ بئتر بازي بۊکۊنه. أ دۊ نفر هأ ملاقاتان ٚ دۊرۊن همديگر ٚ أمرأ رفق بۊبؤستد ؤ چارلز برانسؤن جه أنکي چۊتؤ هاردي بتانسته خۊ هیکل ؤ ديم ؤ صدا-یه أن ٚ مانستن بۊکۊنه تعجب بۊکۊده بۊ. بعد أنکي برانسؤن ٚ فئلم اکران بۊبؤسته أ فئلم-أ زندان ٚ مئن چارلز برانسؤن ٚ ره پخش بۊکۊدد ؤ برانسؤن أ فئلم ٚ جه استتقبال بۊکۊده ؤ بۊگۊته «فکر نۊکۊنم هئکس بتانسته بي مي نقش-أ أتؤ تام هاردي مأنستن دقيق ؤ عالي بازي بۊکۊنه».
أ فئلم منتقدان ؤ مردۊم ٚ مثبت ٚ نظر ٚ أمرأ مواجه بۊبؤسته ؤ تام هاردي رایه پيله‌تر فئلمان ؤ سرىالان ٚ مئن باز بۊکۊده. 
هاردي *"بريتانیا مستقل فئلم"* ٚ جه، بئترين مرد ٚ بازيگر ٚ جائزه-یه چارلز برانسؤن ٚ نقش ٚ بازي کۊدن ٚ وأسي فگيته. 

هاردي سال ۲۰۰۹ *"گيتن ٚ سرىال"* ٚ دۊرۊن *فِرِدي* نقش ٚ أمرأ بازي بۊکۊده ؤ *شارلؤت راىلي* همبازي بۊبؤسته. هأ سال هاردي *"بادگير ٚ جؤردیان ٚ سرىال"* ٚ دۊرۊن کي بر اساس ايته رؤمان هأ نام ٚ أمرأ چأکۊده بؤسته بۊ، بازي بۊکۊده ؤ ايوار دئه *شارلؤت راىلي* أمرأ کي هسأ اۊن ٚ زنأى ايسه همبازي بۊبؤسته.

تام هاردي سال ۲۰۱۰ ايته تئاتر ٚ دۊرۊن کي اۊن ٚ نام *"سۊرخ ٚ دراز ٚ راشي"* ؤ اۊن ٚ کارگردان *فیلیپ سیمور* بۊ بازي بۊکۊده. هاردي هأ سال ٚ مئن ايته جه *کريستؤفر نؤلان*ˇ آثار دۊرۊن کي اۊن ٚ نام *"تلقين (Inception)"* بۊ، *"ايمس (Eames)"* نقش-أ بازي بۊکۊده. أ فئلم ٚ ژانر علمي-تخىؤلي ايسه ؤ ايته جه بئترين کريستؤفر نؤلان ٚ اثران شناخته به. هاردي أ فئلم ٚ مئن سينما پيله بازيگران ٚ أمرأ، *لئؤناردؤ دي کاپريؤ*، *کيلين مۊرفي*، *مارىؤن کۊتيار*، *جؤزف گؤردؤن لويت*، *الن پىج* ؤ *ماىکل کىن* ٚ مانستن همبازي بۊبؤسته. أ فئلم چار ته اؤسکار ٚ جائره بۊبؤرده ؤ IMDB دۊرۊن ۲۵۰ ته تاريخ ٚ برتر ٚ فئلمان مئن رؤتبه ۱۴ دارا ايسه.
بندانگشتی|upright|تام هاردي، لندن، تلقينˇ فلمˇ اکرانˇ مئن

### ۲۰۱۱-هسأ
۲۰۱۱ سال، تام هاردي ايته دئه مؤفق ٚ فئلم ٚ مئن کي اۊن ٚ نام *"مۊوارز"* ايسه بازي بۊکۊده. أ فئلم ٚ ژانر رزمي-درام ايسه ؤ درباره ايته دريايي نيرۊ تفنگدار ايسه کي بعد أنکي به خۊ کشور واگرده، شه خۊ پئر ورجأ تا أن ٚ پئر کي قبلا خۊدۊش ورزش کۊدي اۊن-ه شرکت کۊدن ايته رزمي مسابقه وأسي تمرين بدنه ؤ بعدا فأمه کي وا خۊ برار ٚ أمرأ کي مالي مشکلان ٚ وأسي مۊوارزه-یه رۊی باورده رقابت بۊکۊنه. أ فئلم ني ايته جه ۲۵۰ ته تاريخ ٚ برتر ٚ فئلم IMDB مئن ايسه. هاردي خۊ بازي وأسي أ فئلم ٚ مئن ايته اؤسکار ٚ جائزه ره کانديد بۊبؤسته.

سال ۲۰۱۲ تام هاردي ايته دئه جه کريستؤفر نؤلان ٚ فئلمان ٚ مئن کي اۊن ٚ نام *"تاريکي شواليه ويريزه"* ايسه بازي بۊکۊده. تاريکي شواليه ويريزه آخري فئلم جه *"بتمن ٚ سۊتائي مجمۊعه"* ايسه. هاردي أ فئلم ٚ مئن، *"بىن"* ٚ نقش ٚ أمرأ کي ايته ضد قهرمان ؤ بتمن ٚ مقابل ٚ نخش ايسه ظاهر بۊبؤسته ؤ بتانسته ايوار ده سينما پيله بازيگران ٚ أمرأ، *گري اؤلدمن*، *کريستين بىل*، *أن هأتأوی*، *مارىؤن کۊتيار*، *مؤرگان فريمن* ؤ *جؤزف گؤردن لويت* ٚ مأنستن همبازي ببه.
هأ سال، هاردي *"بي قانۊن"* ٚ فئلم ٚ مئن ني *فارست باندؤرانت* ٚ نخش ٚ أمرأ حضۊر بيافته.

۲۰۱۴ سال، هاردي *"پيکي بلاىندرز"* ٚ سرىال-أ اۊن ٚ دۊوؤمي فصل ٚ جه بپیوسته ؤ فصلان ۲،۳،۴،۵ مئن *"ألفي سالامانز"* ٚ نخش-أ کي ايته یهۊدي گنگستر ايسه بازي بۊکۊده.
بندانگشتی|right|تام هاردي، تؤرنتؤ، کندۊ فئلم ٚ اکران ٚ مئن
۲۰۱۵ سال ٚ مئن تام هاردي کي گلف گلف خۊ درخشان بازي أمرأ مؤفق ٚ فئلمان ٚ مئن بازيگري اؤجˇ نۊقطه-یه فأرسه بۊ خۊ کار-أ بازي کۊدن *لئؤ دميدؤف* ٚ نخش *"زاى ۴۴"* ٚ فئلم ٚ مئن ادامه بدأ. أ فئلم ٚ پس ني *راني* ؤ *رجي کرى* نخشان ٚ أمرأ کي دۊ ته دۊقؤلۊ خلافکار ايسده *"أفسانه"* فئلم ٚ دۊرۊن بازي بۊکۊده. هأ سال ٚ مئن *"تۊر ٚ مکس: خشم ٚ جاده"* فئلم کي اۊن چأکۊدن ٚ مرحله ۵ سال طۊل بکشه بۊ *جرج میلر* ٚ کارگرداني أمرأ اکران بۊبؤسته. أ فئلم ٚ مئن تام هاردي، مکس رؤتانسکي ٚ نخش-أ بازي بۊکۊده ؤ *شارليز تيرؤن* ٚ أمرأ کي أ فئلم ٚ مئن *"ايمپؤرتر فيۊریؤزا"* نخش-أ بازي بۊکۊده، همبازي بۊبؤسته. أ فئلم منتقدان ٚ مثبت ٚ نظر ٚ أمرأ مواجه بۊبؤسته. تۊر ٚ مکس ۱۰ ته جائزه ره نامزد بۊبؤسته ؤ ۶ ته جه اۊشان بۊبؤرده. أ فئلم گيشه دۊرۊن ۳۷۴ ميلیؤن دؤلار فرۊش بۊکۊده ؤ ايته جه بئترين أکشن ٚ فئلمان سينما تاريخ ٚ دۊرۊن ايسه. أ فئلم ايته جه ۲۵۰ ته تاريخ ٚ برتر ٚ فئلمان IMDB مئن ني ايسه.
بندانگشتی|چپ|upright=0.9|تام هاردي، کن ٚ فستيوال، جؤرج ميلر ؤ شارليز تيرؤن ٚ أمرأ، ۲۰۱۵

هاردي هۊ سال ٚ دۊرۊن *واگردسته* فئلم ٚ مئن، *جان فیتزجرالد* ٚ نخش ٚ أمرأ حضۊر بیافته ؤ ايواردئه لئؤناردؤ دي کاپریؤ همبازي بۊبؤسته کي *هيۊ گلاس* ٚ نخش-أ أ فئلم ٚ مئن دشتي. واگردسته ژانر وسترن-درام ايسه ؤ اۊن ٚ کارگردان *الخاندرؤ گؤنسالس اينیاريتؤ*، مکزيکي فئلمنامه-نيويس ؤ کارگردان ايسه. هاردي خۊ بازي وأسي أ فئلم ٚ دۊرۊن نامزد بخترين مکمل ٚ نقش ٚ اؤسکار ٚ جائزه بۊبؤسته.

۲۰۱۷ سال، تام هاردي *"تابۊ سرىال"* ٚ مئن کي ايته بريتانیايي تلويزيؤني مجمۊعه ايسه، *جىمز کزاىه ديلىني* نخش-أ بازي بۊکۊده. تام هاردي أ سرىال ٚ دۊرۊن *اۊنا چاپلين* ٚ أمرأ کي *چارلي چاپلين* ٚ نوه ايسه همبازي بۊبؤسته. تام هاردي أ سرىال-أ خۊ پئر ٚ کۊمک ؤ استيون ناىت ٚ أمرأ چأگۊده.

۲۰۱۸ سال، رؤبن فيشر، تام هاردي بازي کۊدن *"ونؤم"* ٚ فئلم ٚ ره دعوت بۊکۊده. ونؤم ايته جه مارول ٚ ضد قهرماني فئلمان ايسه. أ فئلم ٚ عملکرد باکس آفيس ٚ دۊرۊن خؤب بۊ ؤ قرار ايسه اۊنه دۊمباله چأکۊده ببه.

## خۊصۊصي زيوش
تام هاردي تا خۊ بيس سالئگي أوائل کۊکائين ؤ الکؤل-أ اعتياد دأشتي ولي بتانسته خؤره جمع بۊکۊنه ؤ ۲۰۰۳ سال ٚ جه خۊ اعتیاد-أ ترک بۊکۊده. هاردی ۲ ژانویه ۱۹۹۹ مئن "سارا وارد" ٚ أمرأ کي فئلم ٚ تهيه کۊدنکس ايسه ايسمار بۊکۊده ولي چار سال ٚ پس همديگر ٚ جه جۊدا بۊبؤستد.  ۲۰۰۳ تا ۲۰۰۴ جه، هاردي ليندا پارک ٚ شريک بۊ کي ايته کره‌اي بازيگر ايسه. هاردي ۲۰۰۵ سال ٚ جه رىچل اسپيد ٚ أمرأ کي ايته کارگردان ايسه رابطه دأشتي ؤ ايته پسر ني دأرده کي اۊن ٚ نام «لۊئیس تۊماس» (متولد ۲۰۰۸) ايسه. ۲۰۰۹ سال ٚ دۊرۊن اۊشان ٚ رابطه ۴ سال پس تمن-ه بؤسته. هۊ سال ٚ مئن تام هاردي *شارلؤت راىلي* أمرأ دۊ ته سرىال ٚ دۊرۊن کي اۊشان ٚ نام "گيتن" ؤ "بادگيرˇ جؤردیان" ايسه همبازي بۊبؤسته ؤ أ دۊ نفر پنج سال ٚ پس ۲۰۱۴ جۊلای ٚ مئن ازدواج کۊنده. هسأ تام هاردي ؤ شارلؤت رالي دۊ ته زاک دأرده.

## فئلم شيناسي
### فئلم

### تلويزيؤني مجمۊعه

## جائزه‌'ن

## سربس

جرگه:بازيگرؤن